KONVENTION mellem Det Europæiske Fællesskab og De Forenede Nationers Hjælpeorganisation for Palæstina-flygtninge (UNRWA) om bistand til flygtninge i landene i Mellemøsten

Artikel 1

Det Europæiske Fællesskab (i det følgende benævnt »Fællesskabet«) indgår herved en konvention med De Forenede Nationers Hjælpeorganisation for Palæstina-flygtninge (i det følgende benævnt UNRWA) for dermed at bekræfte sit engagement i UNRWA's hjælpeprogram. Bistanden ydes over en treårig periode i form af naturalier og kontante bidrag til UNRWA's uddannelses-, sundheds- og fødevareprogrammer.

Artikel 2

1. Fællesskabet indbetaler hvert år et kontant beløb til UNRWA som bidrag til dækning af omkostningerne til uddannelses- og sundhedsprogrammerne. Til uddannelsesprogrammet andrager dette bidrag 28 millioner ECU i 1996, 29,4 millioner ECU i 1997 og 30,9 millioner ECU i 1998; til sundhedsprogrammet andrager det 3,4 millioner ECU i 1996, 3,6 millioner ECU i 1997 og 3,8 millioner ECU i 1998; og til de forskellige specifikke komponenter af sundhedsprogrammet (herunder til varetagelse og udvidelse af familieplanlægningsprogrammet og til andet hjælpepersonale) andrager det 2,7 millioner ECU i 1996, 2,3 millioner ECU i 1997 og 1,8 millioner ECU i 1998. Fordelingen af disse beløb mellem de tre områder kan justeres af UNRWA hvert år, når der er behov herfor, forudsat at Kommissionen får underretning herom.

2. UNRWA sender hvert år Fællesskabet en rapport om anvendelsen af dets bidrag. UNRWA sender ligeledes Fællesskabet al dokumentation vedrørende gennemførelsen af uddannelses- og sundhedsprogrammet, herunder det supplerende fødevareprogram, et detaljeret udgiftsregnskab, budgetoverslag over fremtidige udgifter og de årlige statistikker fra UNRWA's afdelinger for uddannelse og sundhed.

3. UNRWA giver på forhånd Fællesskabet meddelelse om enhver større ændring i sin uddannelses- og sundhedsvirksomhed.

4. Hvis der sker større ændringer i UNRWA's uddannelses- og sundhedsvirksomhed i løbet af denne konventions gyldighedsperiode, forbeholder Fællesskabet sig ret til at godkende anvendelsen af de midler, det stiller til rådighed for UNRWA. Fællesskabet underretter i så fald UNRWA herom.

Artikel 3

Bistand til UNRWA's fødevareprogrammer

1. Der kan tilsvarende mobiliseres andre fællesskabsressourcer til at dække udsatte befolkningsgruppers særlige behov.

2. Mængden og arten af de varer og tjenesteydelser, der leveres, beskrives i særskilt vedtagne finansieringsbetingelser på basis af årlige anmodninger fra UNRWA.

3. UNRWA sender hvert år Fællesskabet en rapport om gennemførelse af fødevareprogrammerne, især med oplysninger om antallet og arten af modtagere og disses opholdssted samt om de leverede ydelser, de med programmerne forbundne omkostninger samt om anvendelsen af Fællesskabets bidrag i naturalier og kontante beløb.

Artikel 4

Revision

Inden udgangen af 1997 tager parterne den politiske udvikling med hensyn til flygtninges forhold op til revision, idet der foretages en vurdering af de planer, som UNRWA måtte have udformet og iværksat med henblik på overdragelse af sine funktioner til Det Palæstinensiske Råd og/eller andre instanser.

Artikel 5

Tilpasning

Hvis UNRWA's funktioner i konventionens løbetid helt eller delvis overdrages til Det Palæstinensiske Råd og/eller andre instanser, foretages der på grundlag af en brevveksling mellem Fællesskabet og UNRWA en passende justering af det bidrag, som Fællesskabet yder til UNRWA under konventionen i henhold til artikel 2, stk. 1.

Artikel 6

Finanskontrol - Besøg

1. UNRWA skal:

i) opbevare finans- og regnskabsdokumenter vedrørende de aktiviteter, der finansieres af Fællesskabet, og

ii) på anmodning stille alle relevante oplysninger til rådighed for de kompetente organer i Fællesskabet, herunder regnskabsopgørelser vedrørende programmer/projekter, hvad enten de er gennemført af UNRWA eller i underentreprise.

I henhold til Fællesskabets finansforordning kan Kommissionen og Revisionsretten foretage kontrol, herunder kontrolbesøg på stedet, vedrørende de aktiviteter, der finansieres af Fællesskabet.

2. UNRWA bistår ved tilrettelæggelsen, når Fællesskabets repræsentanter aflægger besøg på de steder, hvor UNRWA gennemfører foranstaltninger.

Artikel 7

Uoverensstemmelser i forbindelse med denne konvention afgøres ved samråd mellem de to parter på begæring af en af disse.

Artikel 8

Konventionens gyldighedsperiode

Konventionen gælder for en periode på tre kalenderår (1996, 1997 og 1998).

Artikel 9

Denne konvention er udfærdiget i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk og tysk, idet hver af disse tekster har samme gyldighed.

Por la Comunidad Europea

For Det Europæiske Fællesskab

Für die Europäische Gemeinschaft

Ãéá ôçí ÅõñùðáúêÞ Êïéíüôçôá

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

>REFERENCE TIL EN FILM>

Por el Organismo de Obras Públicas y Socorro de las Naciones Unidas para los Refugiados de Palestina (UNRWA)

For De Forenede Nationers Hjælpeorganisation for Palæstina-flygtninge (UNRWA)

Für das Hilfswerk der Vereinten Nationen für Palästinaflüchtlinge (UNRWA)

Ãéá ôçí Õðçñåóßá ÁñùãÞò êáé ¸ñãùí ôùí ÇíùìÝíùí Åèíþí ãéá ôïõò ðñüóöõãåò ôçò Ðáëáéóôßíçò (UNRWA)

For the United Nations Relief and Works Agency for Palestine Refugees (UNRWA)

Pour l'Office de secours et de travaux des Nations unies pour les réfugiés de Palestine (UNRWA)

Per l'Ente soccorso e lavori delle Nazioni Unite per i profughi della Palestina nel Vicino Oriente (UNRWA)

Voor de Organisatie van de Verenigde Naties voor hulpverlening aan Palestijnse vluchtelingen (UNRWA)

Pela Agência das Nações Unidas de Assistência aos Refugiados da Palestina (UNRWA)

Yhdistyneiden Kansakuntien Palestiinan pakolaisten avustus- ja työjärjestön (UNRWA) puolesta

Förenta nationernas hjälporganisation för palestinska flyktingar (UNRWA)

>REFERENCE TIL EN FILM>